**ססיל דייל אנדרוס** (באנגלית: **Cecil Dale Andrus**;‏ ‏25 באוגוסט 1931 – 24 באוגוסט 2017) היה פוליטיקאי אמריקאי, שכיהן כמושל איידהו ה-26 וה-28, בסך הכול במשך 14 שנים. כאיש המפלגה הדמוקרטית, הוא כיהן גם כמזכיר הפנים של ארצות הברית בשנים 1977–1981 בממשלו של הנשיא ג'ימי קרטר. אנדרוס הפסיד בהתמודדותו הראשונה בבחירות למשרת המושל, אך לאחר מכן ניצח בארבע מערכות בחירות (1970, 1974, 1986 ו-1990) ומכל מושלי איידהו הוא זה שכיהן במשך הזמן הארוך ביותר. מאז תום כהונתו לא כיהנו בתפקיד מושלים מטעם המפלגה הדמוקרטית.

בחיים הציבוריים בלט אנדרוס בשל השקפותיו הסביבתניות החזקות והישגיו בתחום, ושמורה לניהול חיי הבר שהוקמה ב-1993 במחוז וושינגטון שבמדינה נקראה על שמו. ב-2018 נקרא על שמו אזור הטבע הבראשיתי שבמחוז קסטר. כליברלי בהשקפותיו הפוליטיות, הגן אנדרוס על הסביבה באמצעות צמצום השליטה של האינטרסים העסקיים ובאמצעות ריכוז קבלת ההחלטות בידי מומחים במחלקת הפנים. הוא טען שסביבתנות יכולה להתקיים לצד פיתוח כלכלי.

ראשית חייו
----------

ססיל אנדרוס נולד בעיר ריבר הוד שבאורגון. הוא היה השני מבין שלושת ילדיהם של האל סטיבן ודורותי מיי (לבית ג'ונסון) אנדרוס, לאחר אחיו הבכור סטיב ולפני אחותו הצעירה מרגרט. בהמשך חיה המשפחה ליד העיר ג'נקשן סיטי שבאורגון, בחווה ללא חיבור לחשמל. בראשית 1942 עברה המשפחה לעיר יוג'ין. ב-1948, כאשר היה בן 16, סיים אנדרוס את לימודיו בבית הספר התיכון של יוג'ין, והמשיך את לימודיו בקולג' המדינה של אורגון בקורווליס (אנ'), שם המקצוע הראשי שלו בשנתו הראשונה היה הנדסה.

ב-1949, הוא עבד בעבודת קיץ בעסק מקומי, ובאותו קיץ הוא נסע לרינו יחד עם חברתו מתקופת התיכון, קרול מי מאי כדי להינשא בחשאי. הוא החליט להמשיך לעבוד ולא לשוב לקולג'. בפברואר 1951, לאחר פרוץ מלחמת קוריאה הוא התגייס לצי ארצות הברית ושירת כטכנאי אלקטרוניקה במטוסי סיור עד 1955. לאחר שחרורו מהשירות עבר אנדרוס לאורופינו שבאיידהו, שם הוא עבד בתעשיית העץ במגוון משרות במנסרה שאביו היה שותף בבעלות עליה. לאחר שהמנסרה נסגרה, עבר אנדרוס ב-1963 לעבוד בענף הביטוח, ויחד עם משפחתו הוא עבר ללואיסטון שבאיידהו.

ראשית הקריירה הפוליטית
----------------------

ב-1960, כשהיה בן 28, היה אנדרוס מודאג בנוגע לעמדתו של הנציג הרפובליקני של המחוז שלו בסנאט המדינתי נגד הצורך בשיפורים בבתי הספר, במיוחד באזורים הכפריים של המדינה. הוא התמודד מטעם הדמוקרטים על המושב בסנאט וניצח. הוא נבחר מחדש ב-1962 ו-1964.

אנדרוס התמודד לראשונה בבחירות למשרת מושל איידהו ב-1966, אך הפסיד בבחירות המקדימות של המפלגה הדמוקרטית לצ'ארלס הרנדון, עורך דין מהעיר סלמון. שבעה שבועות לפני הבחירות הכלליות נהרגו הנרדון ושני אנשים נוספים בהתרסקות מטוס בהרים במרחק 10 ק"מ מהעיירה סטנלי. אנדרוס מונה כמועמד חלופי במקומו של הרנדון. בבחירות הכלליות הוא הפסיד למועמד הרפובליקני דון סמואלסון בהפרש של יותר מ-11,000 קולות. ב-1968 שב אנדרוס לסנאט המדינתי לאחר שניצח את הסנאטור הרפובליקני המכהן.

כהונה ראשונה כמושל איידהו
-------------------------

אנדרוס לא נרתע מתבוסתו הקודמת, וב-1970 ניצח את סמואלסון בהפרש של יותר מ-10,000 קולות בבחירות למשרת המושל. ניצחונו זה של אנדרוס יוחס בעיקר להתנגדותו הפומבית להצעות הפיתוח של מכרות המוליבדן בהרי וייט קלאוד שבמרכז איידהו, שסמואלסון תמך בהם.

במהלך תקופת כהונתו הראשונה כמושל, היה לאנדראוס חלק מרכזי בקבלת תמיכת הקונגרס בהקמת אזור הטבע הבראשיתי סווטות' באיידהו. אנדרוס ניצח בקלות בבחירות של 1974, כאשר גרף יותר מ-70 אחוזים מקולות הבוחרים ונבחר לתקופת כהונה נוספת כמושל והביס את סגן המושל המכהן ג'ק מרפי.

באותה שנה כלל המגזין טיים את אנדרוס ברשימת "200 הפנים של העתיד".

מזכיר הפנים של ארצות הברית
--------------------------

הנשיא ג'ימי קרטר ומזכיר הפנים ססיל אנדרוס מעבירים תדרוך לעיתונאים בסוגיות מים.
בינואר 1977 פרש אנדרוס מתפקידו כמושל כדי לכהן כמזכיר הפנים של ארצות הברית בממשלו של הנשיא החדש ג'ימי קרטר. השניים החלו את היכרותם ב-1971 בתחילת כהונת שניהם כמושלים חדשים. אנדרוס היה בן איידהו הראשון שכיהן כחבר בקבינט. במקומו כמושל איידהו כיהן סגן המושל ג'ון אוונס, דמוקרט שכיהן בתפקיד בעשור שלאחר מכן.

ב-1978 היה לאנדרוס תפקיד מרכזי בהעברת חוק הרחבת מערכת הפארקים רדווד על ידי הקונגרס. מהלך שהוסיף למערכת הפארקים שטח של 190 קמ"ר.

ב-1979, כאשר ביקש קרטר מחברי הקבינט שלו להתפטר, לא נכלל אנדרוס בין חברי הקבינט המפוטרים והוא המשיך לכהן בתפקידו עד תום נשיאותו של קרטר ב-1981.

בזיכרונותיו כתב אנדרוס על התפשרותו היחסית לטובת מאמציו המוצלחים של הרגע האחרון להבטחת העברתו של חוק הקרקעות של אלסקה בחודשים האחרונים לנשיאותו של קרטר לאחר שרונלד רייגן נבחר בנובמבר 1981: "קבוצות הסביבה היו עוינות בתחילה. בעצם היה עלי הקשיב לטיעון אידיוטי (מהלוביסטים בשכר של החברה לנופי הפרא הבראשיתיים ושל מועדון סיירה) שהם יוכלו להשיג עסקה טובה יותר עבור אלסקה מרייגן ומגיימס ואט (מזכיר הפנים המיועד של רייגן). בסופו של דבר הצליח אנדרוס לשכנע את גופי הסביבה ששטח שימור של כמעט 417,000 קמ"ר יותר טוב משום דבר.

כהונה שנייה כמושל איידהו
------------------------

לאחר סיום כהונתו כמזכיר הפנים עם תום נשיאותו של קרטר ב-1981, שב אנדרוס לחיים הפרטיים למספר שנים. בתקופה זו היא שימש כחבר במועצות מנהלים וכיועץ לגופים עסקיים שונים. ב-1986 הפתיע אנדרוס רבים כאשר ביקש להיבחר שוב למשרת מושל איידהו. ג'ון אוונס, שהחליף את אנדרוס בתפקיד המושל ב-1977 וכיהן עד אז, ביקש כעת לסיים את תפקידו והתמודד בבחירות לסנאט של ארצות הברית, אך הפסיד. סגנו, דייוויד לרוי, התמודד על משרת המושל והובס על ידי אנדרוס.

במהלך תקופת כהונתו השנייה כמושל, התנגד אנדרוס בתוקף למאמצי הממשל הפדרלי לאחסן פסולת רדיואקטיבית באיידהו. הוא גם תיווך בהסכם פורץ דרך בנוגע לשימושי הקרקע ומאמצי השימור לשמירה נגד זיהום המים בגדות הנהרות ובבתי הגידול של הדגים.

בספטמבר 1989 סגר אנדרוס את גבול איידהו מפני משלוחי הפסולת הרדיואקטיבית שהגיעו מהאתר הפדרלי רוקי פלטס שליד דנוור. בתחילה הוא הסכים לפתוח באופן זמני אתר הטמנה ליד איידהו פולס שבו תאוחסן הפסולת עד שהממשלה הפדרלית הסכימה לפתוח אתר ליד קארלזבאד, ניו מקסיקו. מזכיר האנרגיה ג'יימס ווטקינס לא קרא תיגר על סמכותו של אנדרוס לסגור את הגבול.

ב-1990 משך אנדרוס תשומת לב כאשר הוא הטיל וטו על הצעת חוק, שעבר בבית המחוקקים של איידהו, ש"הפך את ההפלות לחוקיות למעט במקרים של אונס סטטוטורי שדווח תוך שבעה ימים, גילוי עריות בו הקורבן הוא מתחת לגיל 18, מום חמור בעובר ומקרים בהם ההריון מהווה סכנה לחיי האם". בהמשך אותה שנה נבחר אנדרוס בקלות לתקופת כהונה נוספת כאשר התמודד מול חבר הסנאט של המדינה, הרפובליקני רוג'ר פרצ'יילד.

בתקופת כהונתו הרביעית והאחרונה כמושל, הואר אנדרוס שוב באור הזרקורים הלאומי בשל חוק המינים בסכנת הכחדה שכלל כמה מינים של דגי אלתית בנהר סנייק. מינים אנדמים אלו משריצים את ביציהם בנחל המוצא שלהם באיידהו ונודדים לכיוון הים בגיל צעיר. אנדרוס משך את תשומת הלב לסכרים הפדרליים במורד הזרם שהופעלו על ידי חיל ההנדסה של צבא ארצות הברית כמכשול העיקרי לתנועת נדידה זו. התביעה המשפטית שהוא הגיש נגד הממשלה הפדרלית הובילה לשינויים הדרגתיים בהפעלת הסכרים, ולמאמצים ממושכים להתאמות סביבתיות גדולות בסכרים שנמשכות עד היום.

ב-3 באפריל 1990 חתם אנדרוס על חוק שהגדיר שני סוגים של פשעים פליליים, הגדיר תחומים חדשים של חקירות פליליות, ויצר את הבסיס לפתיחת תיקי התעללות פולחנית בילדים שהתבססו על סיבה סבירה.

על אף האהדה האישית כלפיו מהציבור, לא התמודד אנדרוס ב-1994 על תקופת כהונה חמישית כמושל. בשנה זו נבחר הרפובליקני פיל באט, הרפובליקני הראשון שכיהן כמושל איידהו מאז 1966. אנדרוס היה המושל הדמוקרטי האחרון באיידהו עד היום, היחידי מבין מושלי איידהו שכיהן ארבע תקופות כהונה והמושל שכהונתו היא ה-11 באורכה בין כל מושלי מדינות ארצות הברית לדורותיהם.

שנותיו האחרונות
---------------

ב-1993 הוקמה שמורת טבע במחוז וושינגטון שנקראה על שמו של אנדרוס (Cecil D. Andrus Wildlife Management Area).

ב-1995 הקים אנדרוס את "מרכז אנדרוס למדיניות ציבורית" באוניברסיטת המדינה בבויסי. ב-1998 הוא פרסם את ספר זיכרונותיו בשם "פוליטיקה בסגנון המערב" (Politics Western Style). ב-1997 נפתח בית ספר יסודי בבויסי שקרוי על שמו.

אנדרוס נותר פעיל במפלגה הדמוקרטית באיידהו בראשית המאה ה-21, והמשיך לתמוך במסעות הבחירות של נבחרי ציבור דמוקרטים. ב-2006 הוא שימש כגזבר מסע הבחירות של המועמד למשרת המושל ג'רי בריידי. בבחירות לנשיאות של 2008 הוא היה פעיל במסע הבחירות של ברק אובמה באיידהו.

בעמוד האחרון של ספר זיכרונותיו ציטט אנדרוס את המשורר רוברט פרוסט, "לא צריך להיות כל כך אכפת לנו, אתה ואני" "אבל אכפת לנו", המשיך אנדרוס, "וצריך להיות אכפת לנו. אכפת לנו בנוגע לעתיד ...נותרתי בתקווה שאוכל להעברי לנכדי את כל תענוגות החיים במערב לא פגום. אולי המילה תקווה צריכה להיות מוחלפת במילה חזקה יותר. זה עניין של מחויבות".

ססיל אנדרוס נפטר בבויסי ב-24 באוגוסט 2017, יום אחד לפני יום הולדתו ה-86, כתוצאה של סיבוך של סרטן הריאה. הוא נטמן בבית הקברות פיוניר שבעיר.

קישורים חיצוניים
----------------

ויקישיתוף מדיה וקבצים בנושא **ססיל אנדרוס** בוויקישיתוף
* ססיל אנדרוס באתר מחלקת הפנים של ארצות הברית (באנגלית)
* ססיל אנדרוס, באתר "Find a Grave" (באנגלית)

הערות שוליים
------------

1. ↑  "Smylie loses, Herndon holds edge on Andrus". Lewiston Morning Tribune. (Idaho). Associated Press. August 3, 1966. p. 1.
2. ↑  "Air crash kills Idaho candidate for governor". Morning-Record. (Meriden, Connecticut). Associated Press. September 16, 1966. p. 17.
3. ↑  "Conservatism given credit by Samuelson". Spokesman-Review. (Spokane, Washington). Associated Press. November 10, 1966. p. 1.
4. ↑  "Andrus, Wagner, Mitchell victors in District 6 legislative races". Lewiston Morning Tribune. (Idaho). November 6, 1968. p. 20.
5. ↑  "Andrus tops Idaho vote". Spokane Daily Chronicle. (Washington). Associated Press. November 4, 1970. p. 1.
6. ↑  "Samuelson reiterates support of mining in White Clouds". Lewiston Morning Tribune. Associated Press. September 17, 1969. p. 1.
7. ↑  Kenyon, Quane (April 29, 1985). "Priest Lake question colors Idaho politics". Spokesman-Review. (Spokane, Washington). Associated Press. p. A1.
8. ↑  Osborn, John (1979). "Creating the Sawtooth National Recreation Area, Protecting Wilderness". Archived from the original on July 18, 2005.
9. ↑  "Andrus wins with record margin". Lewiston Morning Tribune. (Idaho). Associated Press. November 6, 1974. p. 1.
10. ↑  "200 Faces for the Future". TIME. July 15, 1974. Archived from the original on June 12, 2008
11. ↑  Benjamin, Stan (January 20, 1977). "Andrus gives up much to take on tough job". Spokane Daily Chronicle. (Washington). Associated Press. p. 3
12. ↑  Cecil D. Andrus and the Andrus Center - Boise State University
13. ↑  Former Interior Secretary, Idaho Governor Remembered, nevada-today.com, April 5, 2018.
14. ↑  "Andrus joins board of Beker Industries". Spokesman-Review. (Spokane, Washington). Associated Press. February 28, 1981. p. 8.
15. ↑  Camden, Jim (March 2, 1984). "Andrus wants pressure on BPA". Spokesman-Review. (Spokane, Washington). p. 24.
16. ↑  Kenyon, Quane (October 28, 1986). "No political truce in Idaho". Spokane Chronicle. (Washington). Associated Press. p. A4.
17. ↑  "Andrus reclaims old job in squeaker over Leroy". Spokane Chronicle. (Washington). Associated Press. November 5, 1981. p. A1.
18. ↑  Idaho's Andrus Vetoes Strict Abortion Bill, March 31, 1990, Los Angeles Times
19. ↑  "Andrus, Craig record lopsided wins". Spokane Daily Chronicle. (Washington). wire services. November 7, 1990. p. B5.
20. ↑  "Former Democratic Idaho Governor Cecil Andrus dies at 85", KIVI-TV, August 25, 2017.
21. ↑  "Cecil Andrus Wildlife Management Area". Idaho Department of Fish and Game. Archived from the original on October 1, 2009.
22. ↑  ANDRUS CENTER FOR PUBLIC POLICY
23. ↑  Cecil D. Andrus, Politics Western Style (with Joel Connelly), Sasquatch Books, Seattle, 1998.
24. ↑  Andrus Elementary - Joint School District No. 2 Archived August 4, 2012, at archive.today
25. ↑  Campaign finance report from Idaho Secretary of State website Archived July 5, 2007, at the Wayback Machine
26. ↑  "Obama endorsed by former Idaho Governor Andrus - Breaking News Updates from Portland and Oregon". Blog.oregonlive.com. January 31, 2008.
27. ↑  Chris Hunt, Fly Fishing Idaho's Secret Waters, Arcadia Publishing, 2014, chapter 2.

| מזכירי הפנים של ארצות הברית |
| --- |
| 

|  |  |
| --- | --- |
| יואינג • מק'קנן • סטיוארט • מקללנד • תומפסון • קיילב סמית' • אשר • הרלן • בראונינג • קוקס • דלאנו • צ'נדלר • שורץ • קירקווד • טלר • למאר • וילאס • נובל • מ. הוק סמית' • פרנסיס • בליס • היצ'קוק • גרפילד • בלינג'ר • פישר • ליין • פיין • פול • וורק • וסט • וילבור • איקס • קרוג • צ'פמן • מקיי • סיטון • יודול • היקל • מורטון • האת'אווי • קלפ • אנדרוס • ואט • קלארק • הודל • לוחאן • בביט • נורטון • קמפת'ורן • סלזאר • ג'וול • זינקי • ברנהרדט • האלנד | החותם של מחלקת הפנים של ארצות הברית |

 |

| מושלי איידהו איידהואיידהו |
| --- |
| 

|  |  |
| --- | --- |
| ג'ורג' ליירד שופ • נורמן בושנל וילי • ויליאם מקונל • פרנק סטיוננברג • פרנק האנט • ג'ון מוריסון • פרנק גודינג • ג'יימס בריידי • ג'יימס האולי • ג'ון היינס • מוזס אלכסנדר • דייוויד ויליאם דייוויס • צ'ארלס מור • הנרי קלרנס בולדרידג' • צ'ארלס בנג'מין רוס • ברזילה קלארק • קלרנס אלפרד בוטולפסן • צ'ייס קלארק • קלרנס אלפרד בוטולפסן • צ'ארלס גוסט • ארנולד ויליאמס • צ'ארלס ארמינגטון רובינס • לאונרד ג'ורדן • רוברט סמיילי • דון סמואלסון • ססיל אנדרוס • ג'ון אוונס • ססיל אנדרוס • פיל באט • דירק קמפת'ורן • ג'ים ריש • בוץ' אוטר • בראד ליטל |  |

 |


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007321900605171
* GND: 1176994344
* ISNI: 0000 0000 3764 1734
* LCCN: n87121625
* NARA: 10571861
* SNAC: w6cg08zx
* VIAF: 18731012
* WorldCat: lccn-n87121625

 |